text: 1.000 elever på samme skole
  28 juni 2013 kl. 08.06
  Dansk Boligbyg skal som totalentreprenør stå for at opføre en ca. 3.000 kvadratmeter stor tilbygning til erhvervsskolen Learnmark i Horsens.
  Byggeriet går for alvor i gang til august, og skal være klar til august 2014. Det løber op i 35 millioner kroner.
  Learnmark bliver det største gymnasium i Horsens med 1.000 studerende på samme matrikel.
  Teknisk Gymnasium på Strandpromenaden flytter til den nye bygning på Stadionvej.
  Learnmark blev en realitet i 2011 ved en fusion mellem Teknisk Skole, Handelsskolen, HTX og AMU center Horsens.
  